1. На основу члана 29. ст. 4 Закона о јавној својини („Службени гласник РС“, број 72/2011 и 88/201305/2014, 104/2016 – др.закон, 108/2016, 113/2017 и 95/2018) ,члана 99.став 20 Закона о планрању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019 - др. закон*-*и 9/2020), члана 184 Закона о општем управном постпуку („Сл.гласник РС“,бр.18/2016 и 95/2018 – аутентично тумачење) и члана 40. Статута општине Чајетина(„Службени лист општине Чајетина“, бр.2/2019), Скупштина општине Чајетина, на седници одржаној дана 18. фебруара 2021.године, доноси :
2. **О Д Л У К У**
3. **О ПРИБАВЉАЊУ У ЈАВНУ СВОЈИНУ КАТ.ПАРЦЕЛА 4267/5 И 4266/2 КО ЧАЈЕТИНА**

**1.ПРИБАВЉА СЕ** у јавну својину непосредном погодбом земљиште означено као :

кат.парцела 4267/5 површине 991 m2 и 4266/2 површине 197 m2 обе КО Чајетина за износ накнаде од 4950,00 динара по m2 што укупно износи 5.880.600,00 динара (словима: пет милиона, осам стотина осамдесет хиљада и шесто динара)

**2.** О прибављању непокретности у јавну својину из тачки 1. ове одлуке закључиће се уговори између власника парцела и општине Чајетина, чијем закључењу су странке дужне да приступи у року од 30 дана од дана доношења решења. У противном, има се сматрати да су странке одустале од захтева и ово решење ће се поништити.

**3.** Овлашћује се председник општине Чајетина, Милан Стаматовић да у име општине Чајетина закључи уговор из тачке 4. ове одлуке.

**4.** Уговори о прибављању непокретности из тачке 1.ове одлуке закључују се по претходно прибављеном мишљењу јавног правобранилаштва општине Чајетина и исти се оверавају код јавног бележника а трошкови овере падају на терет Општине Чајетина

**5.** Ова одлука ће се објавити у „Сл.листу општине Чајетина“ и ступа на снагу у року од осам дана по објављивању.



***О б р а з л о ж е њ е***

Дана 02. фебруара 20201године, Општинској управи Чајетина обратило се Општинско правобранилаштво Општине Чајетина захтевом за прибављање у јавну својину кат.парцела 4267/5 и 4266/2 КО Чајетина.

У захтеву се наводи да су се сувласници на предње наведеним кат.парцелама обратили Општинском правобранилаштву са понудом за прибављање у јавну својину предметних кат.парцела из разлога што су исте асфалтиране и намењене за општу употребу као и да се те парцеле користе као

приступни пут до већег броја других стамбених објеката у том потесу у насељеном месту Златибор и да им је то једини приступ до њихових стамбених

објеката. Уз захтев Општинско правобранилаштво је приложило акт Пореске управе о просечној тржишној вредности предметних непокретности и извод из листа непокретности.

Поступајући по захтеву поступајући орган утврдио је :

* увидом у лист непокретности број 7601 КО Чајетина за кат.парцеле 4267/5 и 4266/2 обе КО Чајетина да су сувласници наведених кат.парцела са обимом удела од по 1/2 Јовић Јово из Златибора, Миладина Пећинара 94 А и Зоран Панић из Лознице, Слободана Пенезића Крцуна 12.
* увиђајем извршеним дана 04.02.2021.године на предметним кат.парцелама да се на истим налази објекат – асфалтирана улица која представља једину саобраћајну комуникацију за објекте изграђене на околним кат.парцелама са јавним путем.
* да је на основу процене Министарства финансија – Одељења за контролу издвојених активности Ужице број 100-464-08-16/2021 од 07.01.202..године утврђена тржишна вредност предметног земљишта од 4950,00 динара по m2 са којом ценом се Зоран Панић у своје име и у име Јова Јовића по приложеном пуномоћју сагласио на записник дана 18.02.2021.године

Чланом 29. ст. 4 Закона о јавној својини прописано је да се непокретне ствари могу прибавити или отуђити непосредном погодобом, али не испод од стране надлежног органа процењене тржишне вредности непокретности (код отуђења) односно не изнад те вредности (код прибављања), ако у конкретном случају то представља једино могуће решење. Предлог акта односно акт о оваквом располагању мора да садржи образложење из кога се може утврдити постојање ових околности.

Чланом 99.став 20 Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019 - др. закон) предвиђено је да се прибављање неизграђеног грађевинског земљишта у јавну својину за потребе уређења површина јавне намене, може, осим у поступку прописаним законом којим се уређује експропријација, спровести и споразумом са власником грађевинског земљишта, на начин и у поступку који се уређује општим актом јединице локалне самоуправе.

Имајући у виду да у конкретном случају предметно прибављање непокретности представља једино могуће решење а све са разлога што се кат.парцеле 4267/5 и 4266/2 КО Чајетина већ користе као као површине јавне намене, то су испуњени услови прописани чланом 29. ст. 4 Закона о јавној својини и чланом 99.став 20 Закона о планирању и изградњи.

Из напред изнетог чињеничног стања и важећих законских прописа одлучено је као у диспозитиву решења.

**УПУТСТВО О ПРАВНОМ СРЕДСТВУ:** Против овог решења није дозвољена жалба, нити се може покренути управни спор.

**СКУПШТИНА ОПШТИНЕ ЧАЈЕТИНА**

**Број: 46-05/2021-02 од 18. фебруара 2021.године**

|  |  |
| --- | --- |
|  | **ПРЕДСЕДНИК**  **Скупштине општине,**  *Арсен Ђурић* |